На основу члана 37 Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

 I **УСВАЈА СЕ**  Извештај о раду и пословању Галеријe савремене ликовне уметности Ниш за 2020.годину, број 068/1 од 23.02.2021. године, који је Одлуком број 2/б-038 од 24.02.2021. године, усвојио Управни одбор Установе.

II Решење доставити Галерији савремене ликовне уметности Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Галерије савремене ликовне уметности Ниш, на својој седници одржаној 24.02.2021.године донео је Одлукy број 2/б-038, којом усваја Извештај о раду и пословању Галерије савремене ликовне уметности Ниш за 2020.годину и доставио га Градскoj управи за друштвене делатности на даље поступање.

Галерија савремене ликовне уметности је у 2020.години обележила значајан јубилеј- 50 година рада и постојања, у три излагачка простора Официрскoом дому, Павиљону у Тврђави и Салону 77. Поставке су обухватиле око 250 дела домаћих и страних стваралаца.

Од планираних 30, Галерија савремене ликовне уметности Ниш је током 2020. реализовала 19 изложби, и то 7 у Официрском дому, 8 у Павиљону у Тврђави и 4 у Салону 77. Смањен обим излагачке активности последица је пандемије, ванредног стања (галеријски простори су били затворени у периоду од 15.марта до 4.маја) и ванредне ситуације. Изложбе које су планиране у протеклој години а из наведених разлога, као и на захтев аутора или спречености да присуствује поставци нису одржане, биће реализоване у овој години. Неповољна епидемиолошка ситуација (прописане мере заштите, ограничен број људи у затвореном простору, ограничено радно време) утицала је на број посета Официрском дому, те укупан број био је 13 105 посетиоца. У 2020. години ГСЛУ је наставила праксу представљања утицајних уметника који су стварали током 20.века и приредила изложбу сериграфија Ендија Ворхола, родоначелника правца поп-арт. О активностима ове установе, извештавали су медији током целе године. Објављена су 303 прилога.

Што се музеолошке активности тиче, која подразумева и употпуњавање галеријских збирки, фонд ове установе је обогаћен са 32 дела, и то: 15 захваљујући Ликовној колонији *Сићево 2020*, 13 *Српско-белгијском уметничком дијалогу*, два Графичкој радионици „*Сићево 2019“* а ту су и два поклона*.*

У оквиру издавачке делатности ГСЛУ Ниш је за сваку од изложби штампала каталог, позивнице и плакате. Tоком 2020. издала je монографију „*50 година Галерије савремене ликовне уметности Ниш“*, која поред историјата установе садржи попис свих реализованих изложби и попис свих дела у фонду. Настављајући традицију издавања монографија значајних стваралаца, који су обележили културну и уметничку историју Ниша, ГСЛУ је током 2020.године издала монографију Драгана Костића, који је значајно утицао на формирање установе и Ликовне колоније *Сићево*.

Услед неповољне епидемиолошке ситуације и немогућности одржавања манифестација, Ликовна колонија *Сићево 2020* одржана је виртуелно (online).

Имајући у виду да је Извештај о раду и пословању Галерије савремене ликовне уметности Ниш за 2020. годину, сачињен у складу са законом и прописима Града, као и циљевима садржаним у оснивачком акту Установе, Градскa управa за друштвене делатности предлаже доношење Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Катарина Митровски